GiliGold/VAD_KnessetCorpus huggingface dataset:
תמיר מוריץ: אני חושב שהדבר הזה הוא דבר חשוב ונעשה מאמץ גדול להדביק את הפער הזה כי זה פער תקנוני.
תמיר מוריץ: זאת אומרת, פה אתה למעשה צריך להגיע ולאייש את התקנון - - -
ישראל אייכלר: מהפניות שעלו פה לא משנה להם, הפונים, ככה אני חושב, אם זה גבר ערבי או אישה ערבייה, גבר חרדי או אישה חרדית.
ישראל אייכלר: הם רוצים ייצוג למגזרים שלהם, זה מה שאני מדבר.
תמיר מוריץ: בהחלט.
תמיר מוריץ: אז פה באמת אולי כדאי לומר שנעשה מאמץ, אני בעניין הזה מכיר, ונעשה מאמץ משמעותי להגיע לכלל המגזרים – למגזר הדרוזי, למגזר הערבי, למגזר החרדי.
תמיר מוריץ: כמו שנאמר פה על ידי ראש חטיבת רגולציה במשרד הבריאות, היו מעט מאוד ניגשים.
תמיר מוריץ: מה שנעשה על ידי הקופה כדי לפרסם את הליך הבחירה למועצה זה פרסום בעיתונות הכללית, החרדית והערבית.
תמיר מוריץ: מעבר לפרסום באתר הקופה.
ישראל אייכלר: אני רושם לי מהדברים שאתה אומר.
תמיר מוריץ: מעבר לזה אני יכול לומר שחברי הוועדה הציבורית עשו מאמצים עצמאיים, גם בהקשר הזה - - -, מאמצים עצמאיים להגיע לעוד אוכלוסיות שפחות הגישו מועמדות.
תמיר מוריץ: צריך להבין, והדברים שנאמרו פה בראשית הדיון, הם דברים שהתרחשו לפני סדר גודל של חמש שנים.
תמיר מוריץ: אנחנו חיים כרגע במציאות של תקנון אחר, תקנון חדש - - -
ישראל אייכלר: עשיתם תקנון חדש אחרי - - -
תמיר מוריץ: לא, לא, אבל התקנון, אנחנו עובדים לפי - - -
ישראל אייכלר: אז אפשר לעשות תקנון חדש יותר, לעדכן את התקנון.
תמיר מוריץ: לצורך העניין, כרגע התקנון כמו שהוא הוא התקנון שמנחה את הקופה.
תמיר מוריץ: כמו שהבנתם, הבחירות הרלוונטיות לא נעשות על ידי הקופה.
תמיר מוריץ: לכן היה ההרחבה החשובה - - -
ישראל אייכלר: על ידי הוועדה הציבורית.
תמיר מוריץ: נעשית על ידי ועדה ציבורית - - -
ישראל אייכלר: אני חושב שזה ניהול לא הוגן.
תמיר מוריץ: רק שנייה אדוני, בדיוק כמו בקופות אחרות, זה בדיוק העניין הזה אושר על ידי משרד הבריאות.
תמיר מוריץ: זה לצורך העניין, אפילו יתקנו אותי אם אני טועה, זה נעשה בהובלת משרד הבריאות.
תמיר מוריץ: זאת אומרת יש פה הרחבה - - -
ישראל אייכלר: בשעתו, כן.
תמיר מוריץ: לא, גם אחרי.
תמיר מוריץ: גם אחרי.
תמיר מוריץ: התקנונים החדשים יותר של כללית ושל לאומית - -
ישראל אייכלר: הם באו אחרי.
תמיר מוריץ: עובדים על אותו מנגנון ובאו אחרי.
ישראל אייכלר: נצטרך לתקן את זה.
ישראל אייכלר: אני רוצה להודות לך, ד"ר תמיר מוריץ, אני רוצה להגיד שייצגת בכבוד את המאוחדת גם כמשפטן וגם במצב שאתה היית הנציג היחיד.
ישראל אייכלר: אגב, כשהם צריכים אותו, את הציבור החרדי, הם באים בהמוניהם, לא שולחים לחזית את המשפטן בלבד.
ישראל אייכלר: באים מהראש, מהמנכ"ל עד אחרון העובדים.
ישראל אייכלר: אבל זה רק מוסיף את החשיבות של היותך כאן.
ישראל אייכלר: אני רוצה עכשיו להגיע לסיכום.
ישראל אייכלר: הוועדה פונה לסגן שר הבריאות הרב יעקב ליצמן לדאוג לכל עובדי משרד הבריאות והרגולציות בכל הדרגות, שיהיה ייצוג הולם לכל המגזרים בכל קופות החולים, במועצות ובהנהלות, שיהיו שם חרדים וערבים ואתיופים וגברים ונשים ודרוזים וכל מי שחבר בקופה שתהיה לו זכות בחירה לקבוע מי יהיו ההנהלות בלי להתערב, כמובן, בדרגים המקצועיים הרפואיים והעבודה הרפואית.
ישראל אייכלר: הוועדה רושמת לפניה שהיו שינויים בתקנון שהוקם במקום הבחירות של בוחרי הקופה, חברי הקופה, הוקמה ועדה ציבורית שמונה שופט, פרופסור מהאוניברסיטה ואיש בנק ישראל שלכל הדעות בוועדה אינם מייצגים את ציבור הבוחרים, הם מייצגים את האליטה השלטת במדינת ישראל וזה ממש כעין דיקטטורה שהם קובעים גם את המועצה וגם תנאי הסף, גם את ההנהלה והם חברי ועדת האיתור.
ישראל אייכלר: אנחנו חושבים שהגיע הזמן לדמוקרטיה גם בקופות החולים, בפרט בקופות החולים שהיו דמוקרטיות עוד לפני מוסדות השלטון האחרים, ולכן אנחנו מבקשים ממשרד הבריאות לבקש מקופות החולים כולן לעשות תקנון, להתאים את התקנון לשנת 2018 של רב תרבותיות ושל ייצוג הולם לכל הציבורים.
ישראל אייכלר: שהציבור יבחר את המועצה, את הוועידות, את המועצות ואת ההנהלות.
ישראל אייכלר: ושיהיו שקופים, הכל יהיה שקוף, כולל השמות.
ישראל אייכלר: הוועדה רשמה לפניה שפרסום השמות של האנשים הציבוריים, אלה ששולטים בציבור, שיהיה רשום בכל האתרים של הקופות.
ישראל אייכלר: זאת אומרת שלא יהיה סודות פה.
ישראל אייכלר: זה לא איזה גילדה של, איך קראו להם בצרפת, היו מסדרים סודיים, הבונים החופשיים.
ישראל אייכלר: אני לא רוצה שיהיו פה בונים חופשיים.
ישראל אייכלר: זה התחיל בצרפת אני חושב.
ישראל אייכלר: בכל העולם זה היה.
ישראל אייכלר: נגמרה התקופה הזאת.
ישראל אייכלר: היום אנחנו בתקופה של שקיפות ציבורית ואנחנו צריכים לעשות את התקנונים, לדרוש מהם כצרכנים.
ישראל אייכלר: וכל קופה שלא תעמוד זה תצטרך להיות יציאה המונית של ציבורים של לקוחות והקופה הראשונה שתהיה הכי שקופה היא תקבל את הכי הרבה אנשים מהמגזרים מהאוכלוסייה החרדית והערבית.
ישראל אייכלר: ועוד ועוד ציבורים שלא צריך למנות אותם אבל הם גם מתוייגים ככל מיני פריפריות ואחרים.
ישראל אייכלר: כולם צריכים לקום ולהתקומם נגד הדיקטטורה השלטונית בכספם.
ישראל אייכלר: במיליארדים מיליארדים.
ישראל אייכלר: על כל טופס 17 אם אתה לא מקושר אתה צריך להילחם.
ישראל אייכלר: זה שייך לכל אזרח, אני קורא לכל האזרחים להיות שותפים פעילים בכל הקופות.
ישראל אייכלר: לדרוש ייצוג הולם באופן דמוקרטי, באופן שקוף, לא פחות מאשר בעיריות ובכנסת.
ישראל אייכלר: אני אבקש ממשרד הבריאות ולקופת חולים להודיע לוועדה תוך 20 יום מתי הם מתכוונים לקיים בחירות שקופות בקופות החולים ובפרט בקופת חולים מאוחדת שזה נושא הפניות.
ישראל אייכלר: אנחנו מבקשים מסגן שר הבריאות למנות ועדה קבועה לקופת חולים מאוחדת עד שיהיו בחירות מסודרות על פי תקנון מסודר כפי שהיה בעבר וכפי שצריך להיות בעתיד לפני הקמת הוועדות הציבוריות הבלתי מייצגות.
ישראל אייכלר: אנחנו מבקשים מקופת חולים מאוחדת להכניס להנהלה לפחות שיהיו שם 10 אנשים בדירקטוריון, להכניס לפחות נשים, ערבים, דרוזים.
ישראל אייכלר: וכל מגזר שיהיה שם לפי מספר החברים שיש להם מאותו מגזר, פחות או יותר, אני לא יכול להיות מדויק.
תמיר מוריץ: זה לא בקשה לקופת חולים מאוחדת, אדוני.
ישראל אייכלר: היא יכולה אבל לבקש שינוי התקנון.
ישראל אייכלר: אז אני מבקש מקופת חולים לבקש ממשרד הבריאות שינוי התקנון שיאפשר להם לתת בדירקטוריון ייצוג לכל הסוגים והקבוצות שיש בהם לקוחות שיהיו מיוצגים גם בדירקטוריון, גם במועצה ובכל מוסדות הקופה.
ישראל אייכלר: ואותו דבר אנחנו דורשים מקופות אחרות גם, למען ההגינות.
ישראל אייכלר: אנחנו לא נבקש ממאוחדת מה שאנחנו לא מבקשים מאחרים.
ישראל אייכלר: אני לא יודע אל מי אפשר לפנות נגד הקרטל הזה שכל הקופות עושות אותו בתקנון.
ישראל אייכלר: אני רואה בזה קרטל עסקי.
ישראל אייכלר: כמו שאתה לא תאפשר, אני אומר לך את זה כרגולטור, בין בזק ופרטנר ופלאפון וסלקום לעשות את אותו הדבר כי יש מפקח על אינטרסים - - -
מוריס דורפמן: זה בסדר אם יהיה להם אותו תקנון.
מוריס דורפמן: אם זה יתנהל בדרך שאתה מרגיש איתה בנוח וכולם מתנהלים באותה דרך אז יהיה להם אותו תקנון.
מוריס דורפמן: הבעיה היא לא בזה שיש אותו תקנון- - -
ישראל אייכלר: לא, שיש תקנון מקביל.
ישראל אייכלר: אני מדבר על ההקבלות לא על - - - למשל התנאי סף ודברים כאלה.
ישראל אייכלר: הקופה צריכה לשנות את התקנון משר הבריאות לא לשים תנאי סף דרקוניים כך שתהיה אפשרות ייצוג הולם לחברי מאוחדת שזה 40% מחברי הקופה גם לחרדים, גם לערבים שאין להם תואר אקדמאי שלא רלוונטי.
ישראל אייכלר: אגב, אני רוצה לנצל את העובדה שאתם פה שאמרתי את זה פעמים רבות – אין חוק בנציבות שירות המדינה שאדם צריך להיות בעל תואר אקדמאי.
ישראל אייכלר: אנשים לא יודעים את זה.
ישראל אייכלר: זה הנציבות החליטה מטעם עצמה, בלי חוק, שקובעים סף של תואר ראשון, שני, לכל מיני תפקידים שאינם רלוונטיים, תארים שאינם רלוונטיים לתפקיד.
ישראל אייכלר: וכולם הלכו אחריהם כולל המגזר הפרטי של הבנקים ודומיהם, לפי הנציבות.
ישראל אייכלר: כולל הכנסת, אגב.
ישראל אייכלר: אני כבר מחיתי על זה בכנסת כי הכנסת סוברנית, היא בכלל לא כפופה לנציבות שירות המדינה, שהיא לא תעשה דבר כזה.
ישראל אייכלר: ולכנסת יש איזשהי פתיחות בעניין הזה, אבל עדיין זה רעה חולה.
ישראל אייכלר: זה הדיקטטורה השקטה שהשתלטה על הבירוקרטיה הישראלית של תארים אקדמאים.
ישראל אייכלר: אגב, זה מפרנס הרבה מרצים ומכשירים ומוסדות להכשרה.
ישראל אייכלר: ורוב האנשים שעוסקים בדברים האלה אומרים שהתארים שיש להם אינם רלוונטיים בכלל לתפקיד.
ישראל אייכלר: אני מדבר על תפקידים מנהליים ופקידותיים, אני לא מדבר על תפקידים מקצועיים, ששם כמובן שצריך תואר למקצוע.
ישראל אייכלר: צריך להיות רואה חשבון, צריך להיות עורך דין, צריך להיות רופא וצריך ללמוד את המקצוע.
ישראל אייכלר: אבל בשביל להיות פקיד או להיות מנהל או להיות דירקטור או צריך להיות מהגילדה של מפלגה מסוימת שאפילו עשתה עכשיו נבחרת דירקטורים שכל הדירקטורים צריכים לקחת רק מאותה קבוצה שזה ממש להבטיח את שלטונם ב-20 שנה הבאות.
ישראל אייכלר: אבל זה כל מיני דברים פילוסופיים ששייכים אליי כאיש ציבור פוליטי.
ישראל אייכלר: מה ששייך לקופת חולים מאוחדת מאוד ספציפי.
ישראל אייכלר: לא רק מאוחדת, כל הקופות חולים.
ישראל אייכלר: זה מדיד לדעת כמה ערבים יש להם, כמה נשים יש להם, כמה אתיופים יש להם, כמה חרדים יש להם.
ישראל אייכלר: שיתנו להם ייצוג הולם.
ישראל אייכלר: זה כל המטרה.
ישראל אייכלר: ואני מבקש, כמו שיש נגישות לכל מיני קבוצות ואוכלוסיות צריכה להיות נגישות למועצה ולהנהלה, לשנות את הסף, את תקנון הסף שמונע גישה לבעלי אנשים שאין להם תארים אקדמאיים.
ישראל אייכלר: אני חושב שמיציתי את הדיון.
ישראל אייכלר: תודה רבה שהייתם פה ושיהיה בהצלחה.
ישראל אייכלר: שלום עליכם, אנחנו פותחים את הישיבה של הוועדה לפניות הציבור בנושא אתר ממשל זמין (gov.il).
ישראל אייכלר: אנחנו לא ממוקדים דווקא ב-gov.il, אלא גם להרבה שירותים ציבוריים אבל בעיקר gov.il, שיש בעיה שהוא אינו זמין לבעלי טלפונים שאינם תומכים בקבלת הודעת sms.
ישראל אייכלר: בעצם זו ישיבת מעקב.
ישראל אייכלר: היה לנו כבר דיון ב-27.11.2017.
ישראל אייכלר: בסיכום הדיון בירכה הוועדה את מנהל ממשל זמין שבתחילת 2018 תהיה אפשרות לשינוי כתובת באמצעות מענה קולי גם לאנשים שאין להם sms, בעלי טלפונים כשרים.
ישראל אייכלר: השאלה שאנחנו דנים עליה היום, האם מאז הדיון הקודם נוספו עוד שירותים של משרדי הממשלה שנותנים מענה ושירות יעיל גם לבעלי מכשירים ניידים כשרים.
ישראל אייכלר: עלתה בדיון בקשה לפזר מוקדי אינטרנט כשרים באזורים שקיים ביקוש לכך.
ישראל אייכלר: הוועדה מקבלת פניות רבות של אזרחים שמחזיקים בידיהם מכשירים כשרים והם טוענים לקיפוח ואפליה, שהם לא יכולים ליהנות מהשירותים והמידע שניתן לבעלי הניידים האחרים.
ישראל אייכלר: השירות הממשלתי, המידע הממשלתי ולא רק הממשלתי, הצרכני, צריך להיות שוויוני לכל האזרחים.
ישראל אייכלר: הוועדה קיימה הרבה ישיבות בנושא התחבורה הציבורית ואפשרות הטענת כרטיסי רב קו במכשירים הניידים.
ישראל אייכלר: נראה שהמדינה כאילו עושה טובה לאזרחים שמחזיקים מכשירים כאלה, שגם הם יכולים לנסוע ברב קו.
ישראל אייכלר: אגב, יש היום איזושהי התפתחות בעניין הרב קו, שיש מקומות שהוסיפו בתוך בתי כנסת, בכל מיני מקומות קופונים כאלה שאפשר לקנות רב קו, אבל בעניין הטלפונים עדיין אנחנו בפיגור.
ישראל אייכלר: הייתה טענה שמבחינה טכנולוגית זו בעיה קשה, אבל מתברר שבחברת פנגו ובחברת גוגל יש פתרון טכנולוגי למתן שירות למכשירים ניידים כשרים ולכן חייבת להתבצע חשיבה מחוץ לקופסה למציאת פתרונות טכנולוגיים למענה קולי ברור וקליט.
ישראל אייכלר: ממידע לא רשמי שהגיע לוועדה, עולה כי 200,000 טלפונים כאלה נמכרים בארץ, שזה אומר כמעט מאות אלפי משפחות, אני לא יודע אם 100,000 או יותר, שאין להם גישה.
שלומית אבינח: הערכה, אין מספר רשמי.
ישראל אייכלר: אנחנו רוצים שגופים ממשלתיים ונותני שירותים יהיו חייבים לתת שירות גם למכשירים הכשרים ולתת שירות ללקוח ואנחנו חושבים שזו לא הוצאה, כי זה עניין טכנולוגי שאפשר לפתור אותו.
ישראל אייכלר: אנחנו הזמנו לפה את מנהל יחידת ממשל זמין, יוגב שמני, ומנהל מערך חדשנות, יראל.
ישראל אייכלר: ממשרד התחבורה נמצא פה עמית מחקר, איתי ואן ריין.
ישראל אייכלר: מה זה עמית מחקר?
איתי ואן ריין: אני דוקטור שעושה שנת התמחות במשרד התחבורה.
ישראל אייכלר: על?
איתי ואן ריין: אני באגף טכנולוגיות של תחבורה ציבורית.
ישראל אייכלר: יופי, זה בדיוק הנושא.
ישראל אייכלר: אלי שולשטיין מבנק ישראל.
ישראל אייכלר: תודה שבאתם, כי בכלל הבנקים הם חלק בלתי נפרד מהשירות הציבורי הנדרש.
ישראל אייכלר: זכות דיבור ראשונה ליוגב שמני, מנהל יחידת ממשל זמין.
יוגב שמני: טוב, אנחנו באמת היינו פה בנובמבר והתחייבנו לתת פתרון גם לבעלי טלפונים כשרים.
יוגב שמני: לשמחתי הפתרון הזה כבר קיים.
יוגב שמני: הוא עלה אגב לאחרונה, ממש בשבועיים האחרונים.
יוגב שמני: כל אזרח, גם אם יש לו טלפון כשר, יכול להיכנס למערכת ההזדהות.
יוגב שמני: ברגע שהמערכת מזהה שיש לו טלפון כשר, אוטומטית במקום הודעתsms רגילה, הוא מקבל הודעה קולית ואז הוא יכול להירשם למערכת ההזדהות ולצרוך את אותם שירותים שדורשים הזדהות.
יוגב שמני: מאז, יש לנו כבר יותר שירותים שדורשים הזדהות, זה גם שאלת קודם.
שלומית אבינח: סליחה, לא הבנתי.
יוגב שמני: כל השירותים שדורשים הזדהות, בעצם דורשים מהאזרח להזדהות במערכת ההזדהות הממשלתית.
יוגב שמני: השירות שציינתם קודם, שינוי מען, שינוי כתובת, זה השירות הראשון שעלה לאוויר.
שלומית אבינח: מה עוד אפשר לעשות?
יוגב שמני: בדיקת עיכוב יציאה מהארץ.
יוגב שמני: יש שני שירותים שלא נמצאים ספציפית אצלנו אבל הם משתמשים במערכת ההזדהות.
יוגב שמני: הם שירותים של הנהלת בתי המשפט, מחייבים רישום במערכת ההזדהות ואז על בסיס זה הם מסתמכים ונותנים את השירות במערכת שנקראת נט המשפט.
שלומית אבינח: גם ביטוח לאומי?
יוגב שמני: לא, ביטוח לאומי עדיין לא לצערי.
יוגב שמני: לאט-לאט אנחנו מצרפים משרדים נוספים.
יוגב שמני: כרגע אלו ארבעת השירותים הקיימים.
שלומית אבינח: אמרת שינוי מען, בדיקת עיכוב יציאה מהארץ, מה בתי משפט?
יוגב שמני: שני שירותים שבעצם מאפשרים לכל אזרח לעיין בעצם בתיק המשפטי שלו במקום שמייצג יעשה זאת עבורו.
ישראל אייכלר: מה הבעיה בביטוח הלאומי?
יוגב שמני: ביטוח לאומי, בעיה אחרת.
יוגב שמני: ביטוח לאומי זה גוף שעובד לצערנו לבד ולא בהכרח יחד איתנו.
יוגב שמני: הם תאגיד סטטוטורי ולא ממש כפופים.
יוגב שמני: הם פועלים בעצמם.
יוגב שמני: אני הייתי שמח מאוד אם זה ישתנה, כי אנחנו בתפיסה שאנחנו רואים את האזרח, פעם אחת, אנחנו לא רוצים לטרטר אותו בין משרדי הממשלה השונים.
ישראל אייכלר: דוחות של משטרה?
יוגב שמני: המשטרה עובדת איתנו.
יוגב שמני: רוב הממשלה משתמשים במערכות שלנו.
יוגב שמני: זה לא אומר שכל השירותים דורשים הזדהות.
ישראל אייכלר: ומה שלא דורש הזדהות?
יוגב שמני: אז אין שום בעיה.
יוגב שמני: נכנסים ל- gov.il, זה גם אמרתי בדיון הקודם וצורכים את השירות.
ישראל אייכלר: הבעיה הייתה רק כשצריך הזדהות.
יוגב שמני: רק כשצריך הזדהות אתה בעצם מקבל סיסמא לטלפון ב-sms.
יוגב שמני: באותה תקופה הייתה בעיה שבעלי טלפון כשר לא יכולים לקבל sms, אז היום כמו שאמרתי, כל טלפון כשר יכול לקבל הודעה קולית ואז בעצם משלים את היכולת להירשם למערכת ההזדהות.
שלומית אבינח: ומה קורה אם הוא לא ענה להודעה הקולית, הוא לא היה זמין - - -
יוגב שמני: ההודעה תקפה, למיטב זכרוני, לדקה.
יוגב שמני: זה חלק ממנגנוני האבטחה, אז הוא יעשה תהליך - - -
ישראל אייכלר: אז הוא נכנס שוב ויקבל - - -
יוגב שמני: כמו שאגב אם הוא לא מקבל את ה-sms, באותה המידה בדיוק.
יוגב שמני: חשוב לציין שמערכת ההזדהות הזו, אגב, היא תאפשר לאזרח הרבה יותר.
יוגב שמני: למשל, אנחנו הקמנו אזור אישי שממש בקרוב נפרסם אותו גם לציבור, שיאפשר לכל אזרח אחרי שהוא נרשם למערכת ההזדהות, להיכנס לאזור אישי שלו ולראות מידע וסטטוסים מהממשלה מותאמים אליו, כלומר אם עכשיו אני צריך לדעת מתי עלי לחדש את הדרכון, אני אדע את זה כבר באזור האישי שלי.
יוגב שמני: מתי אני צריך לחדש רישיון נהיגה, אני אדע את זה באזור האישי.
יוגב שמני: ככל שמשרדים ישתפו פעולה ויזינו את האזור האישי - - -
שלומית אבינח: אז מה צריך כדי שהמשרדים ישתפו פעולה?
יוגב שמני: אנחנו עובדים בשיתוף פעולה עם המשרדים.
יוגב שמני: החלק שלנו בעצם זה להקים את התשתית, את הפלטפורמה כדי לאפשר למשרדים לספק את המידע עבור האזרחים.
יוגב שמני: זו בעצם המהות - - -
ישראל אייכלר: משרד התחבורה למשל, כבר מחובר?
יוגב שמני: משרד התחבורה, אנחנו עובדים איתו בשיתוף פעולה.
יוגב שמני: בקרוב מאוד אנחנו נכניס שירותים גם של משרד התחבורה לאזור האישי.
יוגב שמני: אנחנו מתחילים מן הסתם מהמשרדים היותר גדולים שיש להם הרבה יותר מידע רלוונטי לאזרח.
יוגב שמני: האזור אישי, אגב, יכיל הרבה מאוד דברים.
יוגב שמני: אני רק בקצרה אמרתי מידע וסטטוסים.
יוגב שמני: זה עוד הרבה מאוד מידע.
יוגב שמני: לדוגמא, אם אני רוצה לשלוח לאזרח איזשהו מסמך, תמצית רישום או תעודת לידה, לא חייב לשלוח את זה באמצעות דואר ישראל, בדואר פיזי, אני יכול לשלוח איזשהו קישור שיפנה את האזרח לאזור האישי והוא יראה את הכול באופן דיגיטלי תוך חיסכון אדיר למשרדים ולמשק, במקום להוציא עלויות מאוד גבוהות על דואר פיזי.
ישראל אייכלר: זה לא בא במקום הדואר, נכון?
יוגב שמני: לא.
יוגב שמני: אזרח שיחליט להמשיך לקבל את הדואר באמצעות דואר ישראל, יוכל לבחור.
שלומית אבינח: אתה אומר, מה שאתה רוצה זה תעודות לידה, תעודות פטירה.
יוגב שמני: כל משרד ומה שהוא ירצה - - -
ישראל אייכלר: מה עם רשות המיסים?
יוגב שמני: רשות המיסים לשמחתי גם כן סוף סוף הבינו את הערך הגדול בפלטפורמה הזאת.
שלומית אבינח: אתה יכול להגיד לפרוטוקול מי כן?
יוגב שמני: המשרדים שכרגע איתם אנחנו רצים בעיקר זה רשות האוכלוסין וההגירה ומשרד התחבורה, שהם שני משרדים עתירי שירותים ומידע ולכן בחרנו בהם, משרד המשפטים, וככל שמשרדים נכנסים, אין מה לעשות, זה חלק מהרעיון, זה מעורר תיאבון גם למשרדים אחרים להיכנס ולהיות חלק מהתהליך הזה.
יוגב שמני: דוגמא שציינתי קודם, אגב, הנהלת בתי המשפט, שהם לא חלק מ-gov.il כי יש להם מערכת ייעודית שעוסקת בעולם המשפט ובחרו להשתמש במערכת ההזדהות שלנו כי מבינים, כי האזרח מזדהה בעצם פעם אחת, לא משנה איזה שירות הוא צורך.
ישראל אייכלר: מה עם הבנקים?
יוגב שמני: אנחנו מדברים כרגע על הממשלה ועדיין לא המגזר הפיננסי.
יוגב שמני: כמובן שמאוד נשמח בעתיד לשתף פעולה גם עם המגזר הפיננסי.
ישראל אייכלר: אם איגוד הבנקים או בנק ישראל יבקש מכם להתחבר למערכת הזאת או להעתיק להם או לתת להם, זה הרי משהו טכנולוגי.
יראל אשרת: בעבר דיברנו על זה, גם נפגשנו עם כמה בנקים בנושא הזה.
יראל אשרת: זה אפשרי.
יראל אשרת: יש כל מיני מודלים בעולם איך זה עובד.
יראל אשרת: באנגליה למשל זה נעשה על ידי חברות חיצוניות להזדהות - - - בכל מיני צורות.
יראל אשרת: זה דורש עוד הקמה של תשתיות שהיום הן בהקמה אצלנו ובבנקים - - - -
יוגב שמני: אני חושב שאנחנו נגיע לשם, כי בסוף זה בעיניי מביא יתרון גם לבנקים.
יוגב שמני: אנחנו נתחיל בקצב גבוה מול הממשלה קודם כול לבסס את מערכת ההזדהות בצורה טובה, ומן הסתם תוך כדי גם אנחנו נתניע פעולה מול בנקים, מול רשויות מקומיות.
ישראל אייכלר: יש לכם לוח זמנים מתי אתם תכסו את כל המשרדים הרלוונטיים?
יוגב שמני: החלק העיקרי שלנו זה בעצם הקמת התשתית ולרתום את המשרדים.
ישראל אייכלר: ואם יש תשתית?
יוגב שמני: התשתית של מערכת ההזדהות קיימת מ-2016.
יוגב שמני: לא משהו חדש.
ישראל אייכלר: אז צריך רק לחבר את המשרדים.
יוגב שמני: צריכים לחבר את המשרדים.
יוגב שמני: המשרדים צריכים להבין - - -
ישראל אייכלר: שיש להם צורך.
יוגב שמני: כן.
ישראל אייכלר: אז לא צריך לזמן כל משרד ומשרד בנפרד, אפשר להעביר מכתב לכל המשרדים.
יוגב שמני: אנחנו עושים את זה.
יוגב שמני: חלק מהאחריות שלנו ברשות התקשוב זה גם להנחות את אגפי מערכות מידע ואת מנכ"לי המשרדים בתוכניות העבודה שלהם.
ישראל אייכלר: אולי גם אנחנו נשלח להם מכתב, לכל המשרדים שיתחברו לדבר הזה.
יוגב שמני: כמובן שאנחנו נשמח מאוד.
יוגב שמני: ציינת גם בכלל לגבי המגזר החרדי.
יוגב שמני: אנחנו פועלים לא רק בהקשר הזה מול המגזר החרדי.
יוגב שמני: לדוגמא, התחלנו פיילוט לפני חצי שנה בערך, אפילו יותר, עם עמדת שירות ייעודית למגזר החרדי בקהילת צאנז בנתניה.
יוגב שמני: אפילו חנכנו אותה באופן רשמי יחד עם חבר הכנסת מקלב לפני כחודשיים.
יוגב שמני: בינתיים זה נראה טוב ואם וכאשר זה יצליח, אנחנו נספק עוד עמדות כאלה ייעודיות במגזר החרדי בעוד מקומות.
יוגב שמני: בלי קשר למגזר החרדי, יש עוד שמונה עמדות שירות כפי שקיימות במספר ערים בארץ, במודיעין עילית ובבית"ר עילית - - -
שלומית אבינח: מה זה העמדות האלה?
יוגב שמני: עמדות שירות.
ישראל אייכלר: עמדות שירות כמו כספומט כזה שאפשר לגשת.
שלומית אבינח: של אינטרנט?
יוגב שמני: כן, שאפשר לצרוך שירותים ייעודים שהמשרדים פיתחו לטובת כאלה שאין להם - - -
שלומית אבינח: וזה בתשלום?
יוגב שמני: ממש לא.
יוגב שמני: הם יושבים בירושלים.
ישראל אייכלר: יש גם בירושלים?
יראל אשרת: בסופר פארם בקניונים, יש במשרד התחבורה.
יראל אשרת: בירושלים זו פחות בעיה כי יש משרדי ממשלה שזה פשוט פרוס בתוכם - - -
ישראל אייכלר: אה, בתוך המשרדים.
יראל אשרת: כן, אז ליד קבלת הקהל יש בכניסה גם עמדת שירות שלא מצריכה - - - ויש בעוד מקומות בירושלים, בקניונים.
ישראל אייכלר: אני כבר סיפרתי את הבדיחה שהייתה, סיפור אמיתי.
ישראל אייכלר: מישהי ניגשה למשרד הפנים ואמרו לה שיש תור גדול, למטה יש מכונה.
ישראל אייכלר: היא ניסתה להוציא תעודת לידה, יצאה לה תעודת פטירה, אבל לא משנה.
ישראל אייכלר: מעשה שהיה, כי צריך דיילים שיכוונו.
ישראל אייכלר: אני יכול לפנות למשרד התחבורה?
ישראל אייכלר: מה קורה אצלכם עם הרב קו?
איתי ואן ריין: מדובר על תיקוף באמצעות הרב קו.
איתי ואן ריין: הרב קו הוא כרטיס שהוא לא מחובר לחשבון חיצוני וכל הטענה שלו או שימש בו זה כתיבה לתוך אלמנט שנמצא בתוך המכשיר עצמו.
איתי ואן ריין: מבחינה זאת הטענה עם טלפון חכם, גם מדובר רק על טלפונים חכמים שיש להם התקן שנקרא NFC.
איתי ואן ריין: למשל לאייפון אין התקן כזה וגם מאייפון אתה לא יכול לטעון רב קו בצורה הזאת, ככה שזה לא בהכרח קשור לטלפון כשר או לא.
איתי ואן ריין: מה שכן קיים בטלפונים שכן יש להם את ה-NFC, יש אפליקציה שנקראת כל קו ומאפשרת הטענה.
איתי ואן ריין: זה צריך ממש מגע עם המכשיר.
איתי ואן ריין: יש גם חנויות של אפליקציות כשרות וגם שם נמצא.
ישראל אייכלר: החנויות, איפה הן?
איתי ואן ריין: חנויות וירטואליות כמו שיש את google play.
איתי ואן ריין: מבחינה של שירות לאזרח, מה שאנחנו מנסים לעשות, אפשר להטעין רב קו בהרבה מקומות.
איתי ואן ריין: יש בכספומטים כאלה ניידים שנמצאים פזורים בכל מקום ונותנים את השירות הזה חינם.
ישראל אייכלר: כספונט, משהו כזה.
איתי ואן ריין: יש כמובן בתחנות האוטובוסים עצמן.
איתי ואן ריין: בתחנות מרכזיות יש מכשירים.
איתי ואן ריין: יש מכשיר ייעודי כזה שבעצם גם קורא את הצ'יפ הזה וניתן לחיבור במחשב ואפשר לרכוש אותו בעלות נמוכה, אז יש הרבה אפשרויות להטענת הרב קו.
איתי ואן ריין: כרגע הטכנולוגיה היא לא מבוססת חשבון.
איתי ואן ריין: יש תהליך שהוא תהליך שעדיין דנים בו כי הוא תהליך מאוד מורכב של להפוך את הכרטוס לכרטוס מבוסס חשבון.
איתי ואן ריין: כמו שיש לך מנוי לחברת הסלולר, כך גם יהיה איזשהו חשבון חיצוני.
איתי ואן ריין: זה לא בטכנולוגיה הנוכחית שהמשרד בחר לעבוד איתה עד היום.
ישראל אייכלר: הכרטיס החכם הספיק להזדקן.
איתי ואן ריין: מהבחינה הזאת כן.
איתי ואן ריין: כן יש אפשרות היום לטלפון שאין לו את זה.
איתי ואן ריין: זו אפשרות שעכשיו ממש בפיתוח ותוך כמה חודשים היא תהיה, שאתה יכול להתקשר ובעצם לעשות את העברת הכסף בטלפון, אבל בכל מקרה בגלל שאתה צריך לרשום את זה למכשיר, בסוף אתה תצטרך ללכת לכספונט כזה ולשים את המכשיר והוא ידע ששילמת כבר והוא יטעין לך את הסכום ששילמת על המכשיר, אבל היות שדורש מגע פיזי, אז זה המגבלות.
ישראל אייכלר: ולגבי אינפורמציה מתי אוטובוס צריך להגיע ואיפה יש אוטובוסים, זה כן אפשר לעשות בטלפונים, נכון?
ישראל אייכלר: אין איזו מגבלה בזה, נכון?
איתי ואן ריין: אין משהו שדורש הזדהות או דברים כאלה.
ישראל אייכלר: לא תוכל לפתור את הבעיה של הטלפון שלי שמצלצל כל יום וכל לילה בעניין האוטובוסים בכותל המערבי שלא מגיעים ואלפי אנשים נדחפים.
ישראל אייכלר: אנשים מצלצלים אלי ואני כבר יודע כמה הם צודקים וכמה זה נכון, והם לא משקרים, בוא תצלם, בוא תראה מה שעושים פה לאנשים.
ישראל אייכלר: אני רוצה לעבור ברשותך לבנק ישראל.
ישראל אייכלר: איפה אפשר לשלב את הבנקים בדבר הזה?
אלי שולשטיין: אנחנו החל מ-1 באפריל מחייבים את הבנקים שעושים שימוש בסיסמא חד פעמית זמנית שנשלחת ב-sms לצורך זיהוי ואימות של הלקוח, אנחנו מחייבים אותם גם לשלוח את זה במסרון קולי לאותם טלפונים שלא יכולים לקבל sms.
ישראל אייכלר: מה-1 באפריל זה כבר עובד?
אלי שולשטיין: אמור לעבוד מה-1 באפריל.
ישראל אייכלר: בכל הבנקים?
אלי שולשטיין: כן, ההוראה שלנו נכנסה לתוקף ב-1 באפריל.
ישראל אייכלר: זה קיים כבר, אתה אומר.
אלי שולשטיין: כן.
אלי שולשטיין: נדרש להזדהות באמצעות סיסמא חד פעמית זמנית, יכול לבקש - - -
ישראל אייכלר: אז הוא יכול לנהל את החשבון שלו כמו כל אחד אחר שיש לו - - - ?
ישראל אייכלר: למשל, אני לא ידעתי שזה קיים.
שלומית אבינח: גם כשניסינו לברר, אף אחד לא ידע על זה.
אלי שולשטיין: אני חושב שזה דווקא כן הוזן.
אלי שולשטיין: זו הייתה איזושהי בקשה שהתקבלה אצלנו.
שלומית אבינח: אנחנו ביקשנו את זה.
אלי שולשטיין: אני מניח.
אלי שולשטיין: זה אמור היה להיות מפורסם.
אלי שולשטיין: אני מניח שמי שצריך לדעת, יודע את זה.
ישראל אייכלר: אז אנחנו צריכים לפרסם את זה, זאת אומרת, בנק ישראל צריך לפרסם את זה או אנחנו צריכים לפרסם את זה.
ישראל אייכלר: לא משנה, צריך להודיע לציבור שיש שירות כזה.
אלי שולשטיין: זה נמצא בהוראה שלנו וזה תקף החל מה-1 באפריל 2018.
שלומית אבינח: מה בדיוק ההוראה אומרת?
אלי שולשטיין: ההוראה אומרת שאם בנק מבקש ממך בתהליך הזיהוי והאימות להקיש סיסמא חד פעמית זמנית שנשלחת אליך באמצעות sms, אותו בנק צריך לאפשר ללקוח לבקש לשלוח את הסיסמא הזאת גם במסרון קולי בגלל שהטלפון שלו לא מסוגל לקבל sms.
שלומית אבינח: אף אחד לא ידע את זה.
שלומית אבינח: אף אחד לא אמר.
ישראל אייכלר: תודה לאלי שולשטיין, הפיקוח על הבנקים.
ישראל אייכלר: הגיע אלינו פונה.
ישראל אייכלר: חבל שהגעת קצת אחרי שכל הבעיות נפתרו, אבל בוא נשמע מה הבעיה.
אליעזר כהנא: לא ידוע לי שנפתר נכון ללפני שבוע.
אליעזר כהנא: אני פניתי למר יוגב שמני במייל.
ישראל אייכלר: תגיד מה הבעיה שלך.
אליעזר כהנא: הבעיה שאי אפשר באמת להירשם.
אליעזר כהנא: הזדהות ממשלתית, לא ניתן להירשם באמצעות טלפון כשר.
אליעזר כהנא: אני לאחרונה התוודעתי לזה שאפילו מערכת שהייתה עד היום מאוד פשוטה, מערכת נט המשפט שעם תעודת זהות בלבד נכנסת אליה, היום צריך מערכת הזדהות ממשלתית ובעצם אני חסום אליה בגלל שאין לי טלפון שתומך ב-sms.
ישראל אייכלר: יוגב, תחזור במשפט אחד על מה שאמרת.
יוגב שמני: קודם כול ראיתי את המסמך והתשובה בדרך אליך.
יוגב שמני: לשמחתי, אנחנו חיכינו קצת עם התשובה כדי שהמערכת תעלה לאוויר.
יוגב שמני: יש לנו בשורה משמחת שאכן קיים פתרון באמצעות הודעה קולית.
יוגב שמני: עדכנתי קודם שהיום, ואני מוכן לעשות איתך את הרישום, אתה נכנס למערכת ההזדהות וברגע שהוא מזדהה שיש לך טלפון כשר, אתה מקבל אוטומטית הודעה קולית והוא לא מבקש sms.
שלומית אבינח: ואם זה לא עובד, יש איזה מוקד שירות?
יוגב שמני: יש מוקד תמיכה, מפורסם גם באתר שלנו.
ישראל אייכלר: מה המספר שלו?
יוגב שמני: 8440 אם אני זוכר נכון.
יוגב שמני: דרך אגב, המספר הזה ב-gov.il והוא מקבל תמיכה טלפונית כמובן לכל התהליך, אז מהבחינה הזאת אפשר לסמן 'וי', זה עובד.
יוגב שמני: שוב, אני מוכן אפילו יחד איתך לעשות את זה בחוץ אחר כך.
יוגב שמני: לגבי נט המשפט, הקמנו מערכת הזדהות.
יוגב שמני: עבר לבתי המשפט והבינו שהם לא יכולים להישאר עם הפרצה הזאת שקיימת, שקל מאוד להיכנס לנט המשפט ורוצים להתבסס על מערכת ההזדהות שלנו, ובצדק, ולכן יש אותן דרישות.
יוגב שמני: שוב, כמו שאמרתי קודם, ממש לפי החזון שלנו, כשאנחנו אומרים, האזרח במרכז, האזרח מזדהה פעם אחת מול הממשלה ולא משנה מול איזו מערכת, כי הוא צורך את אותו שירות שדורש הזדהות.
שלומית אבינח: הסיסמא היא אותה סיסמא לכל האתרים?